*Likumprojekts*

**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51./52., 160.nr.; 2011, 4.nr.; 2012, 50., 56., 92.nr.; 2013, 61., 106., 193.nr.; 2014, 92.nr.; 2015, 29., 97., 124., 140., 248., 251.nr.; 2016, 117., 241.nr.; 2017, 152., 222.nr.; 2018, 45., 225.nr.; 2019, 52., 129., 259A.nr.; 2020, 123., 138.nr. ) šādus grozījumus:

1. Izslēgt 1.panta pirmās daļas 11.1 punktā vārdus “un ieguldījumu brokeru sabiedrība”.
2. Papildināt ar 11.2 pantu šādā redakcijā:

“**11.2 pants**

(1) Ieguldījumu brokeru sabiedrība, kas sniedz Finanšu instrumentu tirgus likuma 3. panta ceturtās daļas 3. vai 6. punktā minēto ieguldījumu pakalpojumu un kura atbilst kādam no ES regulas Nr. 575/2013 4.panta 1.punkta “b” apakšpunktā minētajiem kritērijiem, iesniedz Finanšu un kapitāla tirgus komisijai iesniegumu kredītiestādes licences (atļaujas) saņemšanai vēlākais dienā, kad ir iestājies kāds no šādiem nosacījumiem:

1) tās mēneša aktīvu kopsummas vidējais rādītājs, kas aprēķināts 12 secīgu mēnešu periodā, ir vienāds ar vai pārsniedz 30 miljardus *euro*;

2) mēneša kopējo aktīvu vidējais rādītājs, kas aprēķināts 12 secīgu mēnešu periodā, ir vienāds ar vai mazāks par 30 miljardiem *euro* un ieguldījumu brokeru sabiedrība ietilpst grupā, kuras kopējā vērtība, ko veido visu to grupas uzņēmumu kopējā konsolidēto aktīvu vērtība, pārsniedz 30 miljardus *euro*, un katra šāda uzņēmuma aktīvu kopsumma atsevišķi ir mazāka par 30 miljardiem *euro*, abus aprēķina kā vidējo rādītāju 12 secīgu mēnešu periodā.

(2) Ieguldījumu brokeru sabiedrība kredītiestādes licenci (atļauju) saņem ievērojot šā likuma II nodaļā noteiktās prasības.

(3) Informāciju, kas nepieciešama kredītiestādes licences (atļaujas) saņemšanai papildus šā likuma noteiktajām prasībām, nosaka tieši piemērojamie Eiropas Savienības tiesību akti.

(4) Izskatot šā panta pirmajā daļā minēto iesniegumu kredītiestādes licences (atļaujas) saņemšanai, Finanšu un kapitāla tirgus komisija ņem vērā visu tai pieejamo informāciju par ieguldījumu brokeru sabiedrību, un nepieprasa to sniegt atkārtoti.

(5) Ieguldījumu brokeru sabiedrība, kura iesniedz Finanšu un kapitāla tirgus komisijai iesniegumu kredītiestādes licences (atļaujas) saņemšanai, ir tiesīga sniegt šā panta pirmajā daļā minētos ieguldījumu pakalpojumus līdz tā saņem kredītiestādes licenci (atļauju).

(6) Metodoloģiju, saskaņā ar kuru aprēķina šā panta pirmajā daļā noteikto nosaka tieši piemērojamie Eiropas Savienības tiesību akti.”.

1. Izteikt 21.panta pirmo daļu šādā redakcijā:

“(1) Kredītiestādes sākotnējais kapitāls nedrīkst būt mazāks par pieciem miljoniem *euro*. Sākotnējo kapitālu veido viens vai vairāki no ES regulas Nr. 575/2013 26.panta 1. punkta "a", "b", "c", "d" vai "e" apakšpunktā minētajiem elementiem.”.

1. Papildināt 27.pantu ar 1.1 daļu šādā redakcijā:

“(11) Finanšu un kapitāla tirgus komisija ir tiesīga anulēt kredītiestādes licenci (atļauju), kas izsniegta saskaņā ar šā likuma 11.2 pantā noteikto, ja ieguldījumu brokeru sabiedrība sniedz tikai Finanšu instrumentu tirgus likuma 3. panta ceturtās daļas 3. vai 6 punktā minētos pakalpojumus, un šā likuma 11.2 panta pirmajā daļā noteiktais nav iestājies piecus gadus pēc kārtas.”.

1. Papildināt 198.pantu ar divpadsmito daļu šādā redakcijā:

“(12) Par pakalpojumu sniegšanu bez kredītiestādes licences (atļaujas), kas izsniegta saskaņā ar šā likuma 11.2 pantā noteikto, Finanšu un kapitāla tirgus komisija ir tiesīga piemērot šā panta desmitajā daļā noteiktās sankcijas.”.

1. Informatīvajā atsaucē uz Eiropas Savienības direktīvām:

izslēgt 22.punktā vārdus “un ieguldījumu brokeru sabiedrību”;

papildināt atsauci ar 26.punktu šādā redakcijā:

“26) Eiropas Parlamenta un Padomes 2019.gada 27.novembra direktīvas 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES.”.

Finanšu ministrs J.Reirs

Hammers, 67095441

aivis.hammers@fm.gov.lv